

 **REPUBLIKA HRVATSKA**

**KRAPINSKO – ZAGORSKA ŽUPANIJA**

OPĆINA HUM NA SUTLI

 JEDINSTVENI UPRAVNI ODJEL

 KLASA: 406-01/20-01/2

 URBROJ: 2214/02-04-20-1

 Hum na Sutli, 17. prosinac 2020.

Temeljem odredbe članka 11. Zakona o pravu na pristup informacijama („Narodne novine“ broj 25/13 i 85/15) i odredbi Kodeksa savjetovanja sa zainteresiranom javnošću u postupcima donošenja zakona, drugih propisa i akata („Narodne novine“ broj 140/09), upućuje se

**J A V N I P O Z I V**

**za savjetovanje sa zainteresiranom javnošću u postupku donošenja**

**Plana upravljanja imovinom u vlasništvu Općine Hum na Sutli za 2021. godinu i**

**Strategije upravljanja imovinom u vlasništvu Općine Hum na Sutli**

**za razdoblje od 2021. do 2027. godine**

Obzirom na navedenu zakonsku obvezu, pripremljen je nacrt Plana upravljanja imovinom u vlasništvu Općine Hum na Sutli za 2021. godinu i Strategije upravljanja imovinom u vlasništvu Općine Hum na Sutli za razdoblje od 2021. do 2027. godine.

Svrha savjetovanja je prikupljanje informacija o interesima, stavovima i prijedlozima zainteresirane javnosti kako bi se podigla razina razumijevanja i prihvaćanja novih akata i drugih dokumenata, ali i radi uočavanja slabosti i negativnih učinaka predloženog. Predstavnicima zainteresirane javnosti, organizacijama civilnog društva, nevladinim, neprofitnim organizacijama, savjetovanje predstavlja priliku da svojim znanjem, iskustvom i stručnošću utječu na predloženi akt ili drugi dokument u ime skupina i interesa koje zastupaju.

Prijedlozi, primjedbe i komentari mogu se u pisanom obliku na popunjenom propisanom obrascu poslati na adresu Općina Hum na Sutli , Hum na Sutli 175 , 49231 Hum na Sutli (s naznakom: „Savjetovanje sa zainteresiranom javnošću – Plan upravljanja imovinom u vlasništvu Općine Hum na Sutli za 2021. godinu i Strategija upravljanja imovinom u vlasništvu Općine Hum na Sutli za razdoblje od 2021. do 2027. godine“) ili na e-mail adresu: **pisarnica@humnasutli.hr zaključno do 14. siječnja\_2020. godine, zaključno do 12,00 sati.**

Svi u roku pristigli prijedlozi razmotrit će se, a oni prihvaćeni, ukomponirati u konačni prijedlog nacrta Plana upravljanja imovinom u vlasništvu Općine Hum na Sutli za 2021. godinu i Strategije upravljanja imovinom u vlasništvu Općine Hum na Sutli za razdoblje od 2021. do 2027. godine, koji će se proslijediti Općinskom vijeću Općine Hum na Sutli na donošenje.

 **P R O Č E L N I C A**

 **Anica Kovačić, iur.**